**RAFINERIJA NAFTE BROD AD BROD**

Svetog Save 106

74450 Brod

* **n/r predsjednika skupština**

**Broj:** 497/2019

**Datum:** 26.12.2019

**PREDMET:** *Pisano glasanje za sjednicu Skupštine akcionara zakazanu za dan 27.12.2019. godine.*

Poštovani,

Poštovani,kako DUIF Polara Invest a.d. – OAIF Adriatic Balanced, sa 2.356.430 akcija ili 0,90 % učešća u osnovnom kapitalu, DUIF Polara Invest a.d – OAIF Jahorina Koin, sa 1.471.762 akcija ili 0,56 % učešća u osnovnom kapitalu i DUIF Polara Invest a.d. - OMIF Privrednik Invest, sa 53.814 akcija ili 0,02 % učešća u osnovnom kapitalu odnosno svim akcijama sa stanjem na deseti dan prije dana održavanja skupštine, u društvu Rafinerija nafte ad Brod , nisu u mogućnosti prisustvovati na sjednici Skupštine akcionara to ćemo iskoristiti svoje zakonsko pravo, i mogućnost, (čl. 283. st. (1) Zakona o privrednim društvima (Službeni glasnik Republike Srpske, broj: 127/08, 58/09, 100/11 i 67/13) te pisano glasati.

Po predloženim tačkama dnevnog reda izjašnjavamo se kako slijedi:

1. Izbor predsjednika Skupštine akcionara, imenovanje zapisničara, dva akcionara, koja ovjeravaju zapisnik, te komisije za glasanje;

**Način glasanja**: Ukoliko je prijedlog odluke sačinjen u skladu sa odredbama člana 276. Zakona o privrednim društvima glasamo ZA. U suprotnom glasamo UZDRŽAN.

1. Razmatranje i usvajanje Zapisnika i Izvještaja o realizaciji odluka i zaključaka sa XX redovne godišnje Skupštine akcionara Društva

**Način glasanja**: UZDRŽAN

1. Razmatranje i usvajanje izmjena i dopuna Statuta Društva.

**Način glasanja:**

Na osnovu izvršenog uvida u objavljeni materijal a u vezi sa predloženim izmjenama i dopunama Statuta izjašnjavamo se ZA ukoliko se prihvate sljedeći naši prijedlozi a u vezi sa nadležnostima Upravnog odbora:

* Tačka r.br.6: Definisanje politike Društva vezano za nagrade i naknade troškova članovima Upravnog odbora, izvršnih organa i drugih ključnih rukovodećih radnika

Obrazloženje: Brisati. Predmetna materija predstavlja isključivu nadležnost skupštine akcionara

* Tačka r.br.8: Utvrđivanje visine naknade za usluge nezavisnog revizora

Obrazloženje: Brisati. Izbor nezavisnog revizora predstavlja isključivu nadležnost skupštine akcionara a kako je jedan od elemenata za izbor revizora i ponuđena cijena za predmetnu uslugu tako I utvrđivanje visine naknade predstavlja isključivu nadležnost skupštine akcionara

* Tačka r.br.13: Donošenje odluke o učešću, izmjeni poslovnih udjela (broju akcija, visini udjela) , opterećenju akcija, udjela u drugim društvima, te o istupanju Društva iz drugih društava

Obrazloženje: Ova odredba je nejasna te bi je trebalo dodatno pojasniti i obrazložiti šta se pod istom podrazumijeva

* Tačka r.br. 17: Donošenje odluke o raspolaganju nepokretnom imovinom .........

Obrazloženje: Odredbu je potrebno dopuniti tekstom „ ukoliko se ne radi o imovini velike vrijednosti“

* Tačka r.br.18: Sticanje akcija, obveznica, varanata izdatih od strane društva u slučajevima propisanim Zakonom

Obrazloženje: Radi dodatnog pojašnjenja potrebno je navesti zakonske odredbe u kojima je takvu odluku moguće donijeti od strane Upravnog odbora

* Tačka r.br.23: Izdavanje akcija u okviru limita....

Obrazloženje: Nejasna odredba, da li se radi o sopstvenim akcijama ? Nadležnost izdavanja sopstvenih akcija ima skupština akcionara! Potrebno detaljnije pojasniti kakve akcije, na koji način i koji su limiti!

* Tačka r.br.26: Donošenje odluka o zaključenju od strane Društva ugovora o zajmu, o davanju imovine u zalog .......

Obrazloženje: Potrebno je dodati tekst „osim ukoliko se radi o imovini velike vrijednosti“

U suprotnom, ukoliko se ne prihvate naši prijedlozi glasamo PROTIV

Molimo, da se o našem pisanom glasanju upoznaju svi prisutni akcionari i da naše izjašnjavanje po tačkama dnevnog reda bude unijeto u Zapisnik.

S poštovanjem,

u ime i za račun

DUIF Polara Invest a.d. – OAIF Adriatic Balanced

DUIF Polara Invest a.d – OAIF Jahorina Koin

DUIF Polara Invest a.d. - OMIF Privrednik Invest

Izvršni Direktor Polara Invest a.d. Banja Luka

\_\_\_\_\_\_\_\_\_\_

 Duško Šuka